Siri Martinsen (veterinær)

Siri Anjuna Martinsen (født 1973) er en norsk-svensk veterinær og aktivist tilknyttet dyrevernorganisasjonen NOAH. Hun var Norges første veterinær som tok sin utdanning uten bruk av dyreforsøk.etikkom.no: Utdannet uten dyreforsøk 

Hun har siden midten av 1990-årene deltatt jevnlig i debattprogram på TV og radio knyttet til dyrevern og dyrs rettigheter. Som pressekontakt for NOAH har hun argumentert mot blant annet pelsdyroppdrett, industrielt husdyrhold og kjøttproduksjon, dyreforsøk og bruk av dyr i sirkus og særlig behandling av sirkuselefanter.NRK Sørlandet: Avviser at sirkusdyr mishandles Hun har hatt funksjonen som kontaktperson for den internasjonale organisasjonen InterNICHE som arbeider for alternativer til dyreforsøk i undervisningen. Hun har også vært redaktør for fagbladet Noahs Ark.

Hun har også publisert en rekke fagartikler, kronikker og bokkapitler om temaer knyttet til dyrs rettigheter, samt skrevet boka Katteblikk.

Martinsen har vært veganer siden hun var 16 år. Hun ble født i Sverige, men flyttet som ung til Nesodden og Oslo der hun vokste opp.

 Referanser 

 Eksterne lenker 


Kategori:Personer fra Stockholm
Kategori:Dyrevernere
Kategori:Norske veterinærer
Kategori:Vegetarianisme
Kategori:Norske aktivister